
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	30 mai 2011

	Nr.
	27/148


R A P O R T
asupra proiectului de Lege privind aprobarea Ordonanţei de urgenţă a Guvernului nr. 123/2010 pentru abrogarea prevederilor Legii nr. 130/1999 privind unele măsuri de protecţie a persoanelor încadrate în muncă 
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 133 din 23 martie 2011, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr. 123/2010 pentru abrogarea prevederilor Legii nr. 130/1999 privind unele măsuri de protecţie a persoanelor încadrate în muncă.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1651/28.12.2010);
· avizul favorabil al Comisiei pentru egalitate de şanse între femei şi bărbaţi (nr.37/153/30.03.2011);
· avizul favorabil al Comisiei pentru buget, finanţe şi bănci (nr.22/95/06.04.2011);
· avizul favorabil al Comisiei juridice, de disciplină şi imunităţi (nr.31/230/30.03.2011).
    Proiectul de lege are ca obiect de reglementare aprobarea Ordonanţei de urgenţă a Guvernului nr.123/2010 prin care se abrogă Legea nr.130/1999 privind unele măsuri de protecţie a persoanelor încadrate în muncă. 
Comisia propune Plenului Camerei Deputaţilor adoptarea proiectului de lege întrucât, potrivit prevederilor H.G. nr.161/2006 privind întocmirea şi completarea registrului general de evidenţă a salariaţilor, cu modificările şi completările ulterioare, evidenţa angajaţilor se realizează de către inspectoratele teritoriale de muncă prin registrul electronic, iar Decretul-Lege nr.92/1976 privind carnetul de muncă a fost abrogat prin Legea nr.53/2003 - Codul Muncii. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 25 mai 2011 a participat, în conformitate cu prevederile art.55 din Regulamentul Camerei Deputaţilor, domnul Dantes Nicolae Bratu - Inspector General de Stat adjunct, Inspecţia Muncii. 
La lucrările comisiei au fost prezenţi 27 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 16 martie 2011.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma dezbaterilor, Comisia propune adoptarea cu modificări de tehnică legislativă a proiectului de lege, după cum urmează: 
Amendamente admise

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind aprobarea Ordonanţei de urgenţă a Guvernului nr. 123/2010 pentru abrogarea prevederilor Legii nr. 130/1999 privind unele măsuri de protecţie a persoanelor încadrate în muncă 

	Titlul legii

Lege privind aprobarea Ordonanţei de urgenţă a Guvernului nr. 123/2010 pentru abrogarea Legii nr. 130/1999 privind unele măsuri de protecţie a persoanelor încadrate în muncă 
Autori: membrii Comisiei pentru muncă şi protecţie socială 
	Pentru respectarea normelor de tehnică legislativă.

	2. 
	__
	Articol unic. - Se aprobă Ordonanţa de urgenţă a Guvernului nr. 123 din 28 decembrie 2010 pentru abrogarea prevederilor Legii nr. 130/1999 privind unele măsuri de protecţie a persoanelor încadrate în muncă, publicată în Monitorul Oficial al României, Partea I, nr.888 din 30 decembrie 2010. 
 
	Articol unic.- Se aprobă Ordonanţa de urgenţă a Guvernului nr. 123 din 28 decembrie 2010 pentru abrogarea Legii nr. 130/1999 privind unele măsuri de protecţie a persoanelor încadrate în muncă, publicată în Monitorul Oficial al României, Partea I, nr.888 din 30 decembrie 2010. 
Autori: membrii Comisiei pentru muncă şi protecţie socială

	Pentru respectarea normelor de tehnică legislativă.

	3. 
	Titlul ordonanţei

Ordonanţă de urgenţă pentru abrogarea Legii nr. 130/1999 privind unele măsuri de protecţie a persoanelor încadrate în muncă

	Nemodificat 
	Nemodificat 
	

	4. 
	Articol unic. – La data de 1 ianuarie 2011 se abrogă Legea nr.130/1999 privind unele măsuri de protecţie a persoanelor încadrate în muncă, republicată în Monitorul Oficial al României, Partea I, nr.190 din 20 martie 2007, cu excepţia art.2-16 care se abrogă la data de 1 februarie 2011.


	Nemodificat 
	Nemodificat 
	




PREŞEDINTE,







SECRETAR,




Victor Paul Dobre






Kerekes Karoly

Şef serviciu Elena Mesaroş
Întocmit,
Expert parlamentar Geta Doană

